
ГРАД КЪРДЖАЛИ

П Р Е Д Л О Ж Е Н И Е

от  ЕРОЛ МЮМЮН  - КМЕТ НА ОБЩИНА  КЪРДЖАЛИ

Относно: Одобряване на задание и разрешение за изработване на изменение на действащия ПУП-ПРЗ на гр.Кърджали за изменение на уличната регулация на бул.“Беломорски“ във връзка с изграждане на нова пасарелка за пешеходно и велосипедно движение и с изграждане на ново кръгово кръстовище.
УВАЖАЕМИ ОБЩИНСКИ СЪВЕТНИЦИ,
Предлагам на Вашето внимание доклад свързан с процедура за изменение на уличната регулация на бул. Беломорски към действащия ПУП-ПРЗ на гр.Кърджали. 
При проведена работна среща във връзка с ремонтните дейности и бъдещата организация на движението по бул.Беломорски се установи, че е необходимо уличната регулация да се измени така че да се осигури възможност за изграждане на:

1. ново мостово съоръжение, което да обезпечи безопасността на пешеходното и велосипедното движение в участъка на мостовото съоръжение от о.т.198 до о.т.200;

2. ново кръгово кръстовище в участъка между о.т. 979 и о.т.227;
Съгласно чл.64, ал.2 от ЗУТ елементите на техническата инфраструктура се предвиждат с устройствени планове. 
Към настоящия момент град Кърджали няма околовръстен път, който да изведе трафика от града и съответно, като част от Републикански път I-5, бул.Беломорски е  най-натоварената артерия на територията на града, а и цялата община. С основния ремонт се предвижда осигуряване на двупосочно движение с по две ленти в посока по цялото протежение на булеварда. Тази нова организация на движението и съществуващия габарит на съществуващото мостово съоръжение налага изключване на възможността за пешеходно и велосипедно движение по съоръжението, за които следва да се осигури алтернатива. Предвижда се да се изгради допълнителна пасарелка, която да обезпечи тази необходимост, както и да осигури по-голяма безопасност за всички участници в движението в участъка.

Характерният транзитен трафик по булеварда предполага премахване на светофарните уредби и изграждане на кръгови движения на тяхно място. Предвижда се такова решение и за кръстовището на бул.Беломорски и ул.Металург. 
Разрешение за изработване на проект за подробен устройствен план се дава с решение на общинския съвет по предложение на кмета на общината, когато обхватът на разработка на подробния устройствен план е по-голям от един квартал. За даване на разрешение за изработване и за одобряване на ПУП за територия, по-голяма от един квартал компетентен орган е общински съвет, изменението на ПУП с такъв обхват също е от компетентността на общински съвет.  
Предвид гореизложеното, след обсъждане и гласуване, предлагам на Общински съвет-Кърджали да приеме следното,





ПРОЕКТ!
Р Е Ш Е Н И Е:


На основание чл.21, ал.1, т.11 от ЗМСМА, във връзка с чл.64, ал.2 от ЗУТ и съгласно чл.124а, ал.1 и чл.134 от ЗУТ  Общински съвет – Кърджали РАЗРЕШАВА изменение на действащия ПУП-ПУР (подробен устройствен план – план за улична регулация) на бул. Беломорски съгласно действащия ПУП-ПРЗ на гр. Кърджали за осигуряване на възможност за изграждане на:
1. ново мостово съоръжение, което да обезпечи безопасността на пешеходното и велосипедното движение в участъка на мостовото съоръжение от о.т.198 до о.т.200;

2. ново кръгово кръстовище в участъка между о.т. 979 и о.т.227;

КМЕТ НА 
ОБЩИНА КЪРДЖАЛИ:…………………..









           
/ЕРОЛ МЮМЮН/

Изготвил:     ……………………….

                         /арх. Д.Сюлейман/

Съгласували: 

Н-к отдел “АСУТ”:  ……………....

                                  /А.Ангелова/

Гл. Архитект

Община Кърджали:  ……………....

                          /арх.Ст.Тодорова/

Зам.- Кмет

Община Кърджали:  ……………....

                                   /Д.Делчев/

Ст. Юрисконсулт:…………………

                      /Р. Иванов/
